### Resume

Godkendelse af AAB Vejles salg af ferieboliger.

### Sagsfremstilling

AAB Vejles repræsentantskab godkendte på mødet den 1. september 2021 at sælge boligforeningens fire feriehuse.

Feriehusene sælges for at styrke arbejdskapitalen og økonomien for boligforeningen.

[adresse] oplyser, at de i marts og april 2022 har solgt to af fire feriehuse.

### Økonomi

Stefan Mikkelsen 1, 2. th., [postdistrikt]:

AAB Vejle oplyser, at ferieboligen er solgt for 7.600.000 kr., og at der ikke er belåning i ferieboligen.

Overskuddet, når mægleromkostninger, omkostninger til rapporter og refusionsopgørelse er afholdt, vil indgå i resultatopgørelsen under ekstraordinære poster i hovedforeningens regnskab og derved reguleres i arbejdskapitalen.

Skytten 3, Blokhus:

AAB Vejle oplyser, at ferieboligen er solgt for 1.970.000 kr., og at der ikke er belåning i ferieboligen.

Overskuddet, når mægleromkostninger, omkostninger til rapporter og refusionsopgørelse er afholdt, vil indgå i resultatopgørelsen under ekstraordinære poster i hovedforeningens regnskab og derved reguleres i arbejdskapitalen.

Lovgrundlag:

Det følger af almenboliglovens § 27, at afhændelse af en almen boligorganisations ejendom skal godkendes af kommunalbestyrelsen. Afhændelsen har ikke en negativ betydning for kommunens økonomi, da der hverken er stillet grundkapital eller garanti for feriehusene.

Feriehuse er ikke kategoriseret som almene boliger, men er administreret efter reglerne i [adresse]. Det følger af sideaktivitetsbekendtgørelsen, at ved væsentlige ændringer, herved salg af feriehus, skal kommunen godkende disse ændringer.

### Sagens videre forløb

Sagen skal behandles af Økonomiudvalget og byrådet.

### Historik

Teknik- og Miljødirektøren indstiller, 3. maj 2022, pkt. 109:

at udvalget overfor byrådet anbefaler at godkende salg af feriehusene, og

at udvalget overfor byrådet anbefaler at delegere kompetencen til administrationen til at godkende almene boligorganisationers salg af feriehuse.

Beslutning fra Teknisk Udvalg, 3. maj 2022, pkt. 109:

Udvalget tog orienteringen til efterretning.

Anbefalet.
Werner Kristensen var fraværende.

Beslutning fra Økonomiudvalget, 13. juni 2022, pkt. 135:

Anbefales.

Fraværende: Stig Jessen, Berta Søndergaard og Clavs Petersen.

### Beslutning

Godkendt.

Fraværende:

Allan Madsen, i stedet mødet Philip Skov

Yan Lauridsen.